Gjerda (Nordre Land)

Gjerda er ei elv i Nord-Torpa i Nordre Land kommune i Innlandet. Den kommer fra Garin (792 moh.), via Garaelvi som ligger i Etnedal. Som fløtningselv hadde Gjerda først betydning fra Svartvatnet (753 moh.) Der lå Svartvassdammen. Gjerda har flere sideelver som ble brukt i fløtningen. Elva fra Langeråk (796 moh.) hadde dam. Den går ut i Vesle Øyangen (781 moh.) som ligger like nedenfor Langeråk. Der lå Øyangsdammen. Tømmeret ble da fløtet i Øyangselva ned til Gjerda. Fra Garin  til åmøtet med Livasselva måler Gjerda 15 km. Elva hadde lenge sin egen elveforening.

Aktiviteten i Gjerda varierte mye fra år til år. Enkelte år var det ubetydelig med tømmer til fløytning. Det ser ut til at kvanta fra 1 500 til vel 3 000 m³ var normalt. For å få ut slike kvanta var det nødvendig med ti til 16 fløtere og fire damkarer

Referanser

Kilder
Gudmund Moren (1990). Dokka. Brøtning og brøtningsfolk gjennom tidene. ISBN 82-992303-0-6

Torpa
Elver i Nordre Land
Randsfjordvassdraget